*Návrh*

*Návrh VZN vyvesený na úradnej tabuli obce dňa: .9.6.2020....................*

*Návrh VZN vyvesený na internetovej stránke obce dňa:.9.6.2020............*

*Návrh VZN zvesený z úradnej tabule obce dňa:......................................*

*Návrh VZN stiahnutý z internetovej stránky obce dňa:............................*

*Obecné zastupiteľstvo v Hrachovišti. na základe ustanovenia § 4 ods. 3 písm. i) zákona SNR č. 369/1990 Zb. o obecnom zriadení v znení neskorších predpisov v y d á v a pre územie obce Hrachovište toto*

**všeobecne záväzné nariadenie**

**Č. 1 /2020**

**o určení pravidiel času predaja v obchode a času prevádzky služieb**

**na území obce Hrachovište**

**Úvodné ustanovenia**

**§ 1**

1. Toto všeobecne záväzné nariadenie upravuje v súlade s platnou právnou úpravou pravidlá určovania času predaja v obchode a času prevádzky služieb pre fyzické osoby – podnikateľov a právnické osoby, ktoré podnikajú na území obce Hrachovište.

2. Toto všeobecne záväznénariadenie sa nevzťahuje na podnikateľskú činnosť vykonávanú na trhovisku obce Hrachovište, ktorej úprava podlieha všeobecne záväznému nariadeniu obce o trhoviskách.

**§ 2**

1. Prevádzkarňou sa rozumie priestor, v ktorom sa uskutočňuje určitá podnikateľská činnosť. Prevádzkareň musí byť označená obchodným menom podnikateľa, ku ktorému sa môže pripojiť názov prevádzkarne alebo iné rozlišujúce označenie.

2. Na vhodnom a trvale viditeľnom mieste prevádzkarne musí byť uvedené :

a) obchodné meno a sídlo predávajúceho alebo miesto podnikania fyzickej osoby

b) meno a priezvisko osoby zodpovednej za činnosť prevádzkarne,

c) prevádzková doba určená pre spotrebiteľa,

d) kategória a trieda ubytovacieho zariadenia, ak ide o ubytovacie zariadenie.

**3. Prevádzkarne maloobchodu s potravinárskym alebo priemyselným alebo spotrebným tovarom, takto:**

**od 6,00 hod. do 22,00 hodiny**

**4. Pravidlá prevádzky poskytujúce služby občanom sa určuje nasledovne:**

**a) Nedeľa - Štvrtok od 08.00 hod. do 22.00 hod.**

**b) Piatok - Sobota od 08.00 hod. do 24.00 hod.**

5. Pri dočasnom uzavretí prevádzkarne je predávajúci povinný na mieste, kde je uvedená prevádzková doba, označiť začiatok a koniec uzavretia, a to najneskôr do 24 hodín pred dočasným uzavretím prevádzkarne za predpokladu, že prevádzkareň bude uzavretá dlhšie ako jeden deň.

6. Pri zrušení prevádzkarne je predávajúci povinný písomne informovať najneskôr sedem dní pred zrušením prevádzkarne umiestnením oznamu v prevádzkarni na mieste, kde je uvedená prevádzková doba, o tom, kde a kto je povinný vyrovnať záväzky voči spotrebiteľom, najmä kde môže spotrebiteľ uplatniť svoju reklamáciu, a o dátume zrušenia prevádzkarne. Predávajúci o tom zároveň písomne informuje obec, na ktorej území je prevádzkareň umiestnená. Obec je povinná na požiadanie tieto informácie poskytnúť spotrebiteľovi.

7. Podľa § 17 ods.6 zákona č.455/1991 Zb. o živnostenskom podnikaní zrušenie prevádzkarne je podnikateľ povinný oznámiť príslušnému živnostenskému úradu do 15 dní od zrušenia.

**§ 3**

**Osobitné ustanovenia**

1. Fyzické osoby – podnikatelia a právnické osoby, ktoré podnikajú na území obce **Hrachovište** sú oprávnené určiť svoj čas predaja v obchode a čas prevádzky služieb len v rámci rozmedzia určeného týmto všeobecne záväzným nariadením pre príslušný druh obchodu resp. služby .

**§ 4**

**Spoločné a záverečné ustanovenia**

1. Na tomto všeobecne záväznom nariadení sa uznieslo Obecné zastupiteľstvo v Hrachovišti dňa 2020 uznesením č. /2020.

2. Toto všeobecne záväzné nariadenie nadobúda účinnosť dňom .2020

Podľa tohto nariadenia sú povinné postupovať všetky subjekty dňom jeho účinnosti.

3. Zmeny a doplnky tohto všeobecne záväzného nariadenia schvaľuje Obecné zastupiteľstvo

v Hrachovišti .

4. Ruší sa VZN č. 3/2011 o určení pravidiel času predaja v obchode a času prevádzky

služieb na území obce Hrachovište.

V Hrachovišti, dňa 9.6. 2020

JUDr. Ivan Kolník

starosta obce